MM2010-karsinnoissa Bilićin luotsaaman Kroatian otteet olivat kaukana EM-kisojen sensaatiosta. Tappiot Englannille ja vaikeudet Ukrainan kanssa johtivat lopulta Kroatian jäämiseen lohkonsa kolmanneksi ja ulos kisakoneesta. Karsintojen jälkeen Kroatiassa nousi vaateita Bilićin erottamisesta. Kroatian liitto kuitenkin luotti valmentajaansa ja Bilićin johdolla Kroatia palasi takaisin arvokisoihin voittamalla oman EM2012-karsintalohkonsa edeten lopputurnaukseen.